ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033512

ขอให้ตรวจสอบใบอนุญาตประกอบกิจการของโรงงานปูนซีเมนต์ (ไม่ทราบชื่อ) บริเวณ ภายในซอยสถานทูตลาว ถนนประชาอุทิศ แขวงวังทองหลาง เขตวังทองหลาง กรุงเทพมหานคร จุดสังเกต เข้ามาภายในซอยสถานทูตลาว ระยะทางประมาณ 1 กิโลเมตร จะพบโรงงานฯ ตั้งอยู่ทางซ้าย เนื่องจากปัจจุบัน (วันที่ 24 สิงหาคม 2566) ผู้ร้องแจ้งว่าได้มีการเข้ามาปรับปรุงพื้นที่และจะเปิดกิจการโรงงานปูนซีเมนต์อีกครั้ง (ไม่ทราบระยะเวลาที่แน่ชัด) เนื่องมาจากในช่วงก่อนหน้านี้ได้มีการเปิดกิจการในลักษณะเช่นเดียวกัน ซึ่งได้มีหน่วยงานของภาครัฐมีคำสั่งให้ปิดกิจการไปแล้วหนึ่งครั้ง โดยเกิดจากบริเวณดังกล่าวเป็นพื้นที่สีแดงมีฝุ่นละอองเป็นจำนวนมาก แต่ในปัจจุบันได้มีการเข้ามาปรับปรุงพื้นที่ เพื่อจะกลับมาเปิดกิจการอีกครั้ง ทำให้ผู้ร้องและประชาชนในพื้นที่ใกล้เคียงเห็นว่าจะเป็นอันตรายต่อสุขภาพและสิ่งแวดล้อมในอนาคตอันใกล้ ประกอบกับผู้ร้องแจ้งว่าหากมีการเปิดกิจการขึ้นจะมีรถบรรทุกขนาดใหญ่สัญจรเข้า-ออกภายในซอย จะทำให้เกิดฝุ่นละอองฟุ้งกระจายเป็นจำนวนมากที่เกิดจากเศษดิน,ทราย และเศษหิน (บันทึกข้อมูลตามผู้ร้องแจ้ง) จึงประสงค์ให้หน่วยงานที่เกี่ยวข้องลงพื้นที่และตรวจสอบใบอนุญาตประกอบกิจการของโรงงานดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata